EL BLOG DE L'HOSPI | #FutboLH: Alcoyano\nL'Alcoyano ja compta amb 15 efectius, després que aquest dilluns es confirmés el fitxatge del porter Miguel Bañuz, que duia dies a prova amb els de Seligrat. Dies abans, es confirmaven dues altes en la parcel·la ofensiva: el retorn de David Torres, l'any passat a l'Alavés, i l'arribada de Mariano Sanz, que procedeix de l'Hércules.\nL'Alcoyano anunciava ahir dimecres la incorporació del mitjapunta navarrès José García, que la temporada passada va ascendir a Primera Divisió amb l'Osasuna.\nVíctor Mongil s'acomiada de l'afició de l'Alcoyano després de dos cursos al Collao. El davanter Yacine seria l'únic futbolista de la plantilla 2015-2016 pendent de resoldre el seu futur.\nL'Alcoyano anunciava ahir dimecres la incorporació del central alacantí Tomás Ruso (Murcia), que ja va coincidir amb Toni Seligrat a Huracán (2014-2015).\nJesús Alfaro i Carles Salvador no defensaran la samarreta de l'Alcoyano enguany, ja que s'incorporen al Barcelona B i a la UD Logroñés, respectivament.\nEl porter Jero no seguirà a l'Alcoyano el curs vinent. Així ho ha anunciat ell mateix mitjançant un comunicat que ha publicat a les xarxes socials. Per la seva banda, aquest vespre han anunciat la incorporació del migcampista defensiu Jony Ñíguez, que arriba del Koper eslovè.\nEl lateral Modesto Acosta no seguirà a Alcoi i fitxa per l'Atlético Levante.\nCarlos Barreda (UD Logroñés) s'ha convertit en la primera incorporació de l'Alcoyano de cara al curs vinent. El lateral de Binèfar ja va treballar a les ordres de Toni Seligrat al Lleida Esportiu i a Huracán.\nEl davanter Àlex Cortell va anunciar ahir dimecres que la propera temporada no seguirà a l'Alcoyano.\nL'Alcoyano ha anunciat aquest matí la renovació del capità Jorge Devesa.\nL'Alcoyano ha anunciat aquesta setmana la renovació del defensa Antonio Navarro, que viurà la seva quarta temporada amb els alcoians. Per la seva banda, Javi Rubio no seguirà a Alcoi, segons va informar el Diario Información.\nL'Alcoyano, que tindrà com a entrenador Toni Seligrat, anunciava ahir la renovació del seu central, el madrileny Mario Fuentes. També continuen Marc Martínez i Fran Miranda.\nAquest dimecres els companys de Radio Alcoy ens feien arribar les últimes dues novetats d'aquest mercat d'hivern a Alcoi. Arribaven el defensa Fran Martínez i el migcampista Luismi Gracia, que es trobava amb la selecció de l'AFE després del seu pas pel Nàstic.\nEls alcoians han presentat aquest migdia el migcampista ghanès Michael Anaba, cedit per l'Elche. Aquesta setmana també s'ha anunciat la baixa del capità Julio de Dios, que marxa a l'UCAM Murcia del grup 4. Una altra incorporació és la del senegalès Abdoulaye Fall, de l'UCAM.\nL'Alcoyano ja va fer debutar ahir a Alacant el seu segon fitxatge, un Liberto Beltrán que arriba cedit per l'Elche.\nPorta de sortida oberta al Collao. Al llarg dels darrers dies han sortit el migcampista Mustafá amb destinació Villanovense i els davanters Álex Rubio, que probablement acabarà a l'UCAM Murcia i el canari Abraham Noé, que té força números de signar amb el Cornellà.\nEls Reis Mags han portat el primer regal a Alcoi. Es tracta del davanter Àlex Cortell, que arriba procedent del Sabadell.\nL'Alcoyano presentava aquesta setmana la seva darrera incorporació, el jove defensa andalús Modesto Acosta, procedent del Sevilla Atlético.\nAndrés Palop comptarà finalment amb els serveis de Víctor Mongil, defensa que va arribar la passada temporada procedent de l'Atlético de Madrid B i que ha acabar renovant per l'Alcoyano.\nL'Alcoyano ha anunciat la desvinculació de Nico Cháfer, el darrer dels futbolistes que no comptava per a Palop i que encara formava part del club alacantí.\nPituli és un altre dels futbolistes que ha rescindit contracte amb l'Alcoyano i ha fitxat pel Socuéllamos. I fa uns minuts els alacantins han anunciat l'arribada del davanter gadità Álex Rubio, que el passat curs va jugar a l'Omonia xipriota.\nL'Alcoyano rescindia aquesta setmana el contracte del porter Diego García, que s'incorpora a la disciplina de l'Olímpic.\nL'Alcoyano ha tancat aquest divendres el fitxatge del central Carlos Sánchez, procedent del Novelda, segons ha informat el periodista Pedro Seserino.\nL'Alcoyano ha fet oficial aquest matí el fitxatge del lateral esquerre madrileny Álex Alonso, que arriba procedent del Rayo Vallecano B.\nEl Periòdic d'Alcoi anunciava aquest matí que el jove Pablo Carbonell no jugarà aquest curs al Collao, ja que ha fitxat per l'Alavés B de Tercera Divisió.\nSisena incorporació de l'Alcoyano. Palop comptarà amb un home d'atac experimentat com és Borja Sánchez, que torna a Espanya després d'una aventura amb el Kerkyra grec.\nL'Alcoyano ha reforçat la seva porteria amb el fitxatge del català Marc Martínez, que el curs passat va militar a la UD Logroñés abans de fitxar pel Somozas al mercat d'hivern. Això força la sortida de Diego García, que tot i tenir contracte sembla clar que no seguirà a Alcoi.\nEl quart fitxatge de l'Alcoyano és el davanter centre francomarroquí Yacine Qasmi, que va començar el passat curs al Sestao River i el va acabar al Compostela.\nAndrés Palop serà l'entrenador d'un Alcoyano que ja ha anunciat tres incorporacions: Fran Miranda (Jaén), Mustafá (San Roque de Lepe) i Abraham (Badalona). En total, els alcoians compten amb 18 jugadors tot i que no vol dir que algun jugador amb contracte pugui abandonar la disciplina del Deportivo.\nL'Alcoyano ha anunciat aquest matí el fitxatge de Pituli, davanter madrileny que aquesta primera volta ha jugat al Conquense. Més tard, s'ha desfermat la bogeria amb l'anunci de tres fitxatge més: el xilè Maturana (cedit per l'Ilicitano) i els davanters Gabarre (Zaragoza B) i Kike López (Cádiz). Per contra, marxen Jorge Perona i José Antonio a l'Eldense (el segon, cedit) i el porter Nacho Zabal.\nEl capità César Remón deixa l'Alcoyano per marxar a l'UCAM Murcia del grup 4 de Segona B.\nDijous mogut a les oficines de l'Alcoyano. Primer, s'anunciava la baixa de l'andalús Antonio Bello per "motius personals" i minuts després, es presentava el porter asturià Diego García, procedent de la Ponferradina.\nL'Alcoyano ha presentat tot just després del partit contra el Zaragoza B la seva primera incorporació en aquest mercat d'hivern. Es tracta de Nico Cháfer, migcampista procedent de l'Ilicitano.\nSegons han informat Radio Alcoy i el periodista Pedro Seserino, l'Alcoyano farà oficial aquest dimarts l'arribada del davanter Iván (Betis B). En principi, el defensa Mario Ramón quedaria sense fitxa, un extrem encara per confirmar de forma oficial.\nL'Alcoyano ha cedit el davanter Carlos Rodríguez a l'Atlètic Balears.\nDiumenge a Saragossa va debutar la darrera adquisició de l'Alcoyano, el davanter madrileny Rubén Ramos (Puerta Bonita).\nAquesta setmana l'Alcoyano oficialitzava l'alta del central manxec Josemi Perona, que la passada temporada va jugar al Villarrobledo.\nFa uns minuts l'Alcoyano ha començat la presentació del seu darrer fitxatge. Es tracta del defensa vallisoletà Víctor Mongil, que arriba procedent d'un Atlético de Madrid B on hi ha jugat les últimes dues temporades.\nL'Alcoyano ha presentat avui una nova incorporació: es tracta de l'atacant granadí Israel Jerez, que les últimes dues temporades ha jugat al Jaén.\nL'Alcoyano segueix confeccionant la seva plantilla i en els darrers dies ha presentat el porter Nacho Zabal (Huesca) i l'extrem Carlos Rodríguez (La Hoya Lorca).\nDivendres passat l'Alcoyano presentava la seva quarta incorporació. Es tracta del davanter andalús Francis Ferrón, que va acabar la temporada amb La Hoya Lorca de #2bg4.\nSi divendres l'Alcoyano presentava el seu nou entrenador, l'andalús Óscar Cano, aquest dilluns ha estat el torn del central madrileny Mario Fuentes (Lleida Esportiu), tercer fitxatge dels blanc-i-blaus de cara al curs vinent.\nEl segon fitxatge de l'Alcoyano és el davanter andalús Jesús Alfaro, procedent de l'Algeciras. D'altra manda, mentre resta pendent la confirmació del nou entrenador (tot apunta a Óscar Cano, del Betis B), els del Collao també anunciaven fa uns dies que el porter guineà Bouba.\nL'Alcoyano ha anunciat fa tot just uns instants el primer fitxatge de cara a la temporada vinent. Es tracta del lateral dret Joan Vich, una de les sensacions del curs passat a l'Atlètic Balears.\nAhir dijous l'Alcoyano anunciava la renovació del lateral Jorge Devesa, que viurà la seva sisena temporada sota la disciplina del club del Serpis.\nA finals de la setmana passada, l'Alcoyano repassava l'estat de la plantilla. Encara sense entrenador per al proper curs, els alcoians compten amb 11 jugadors: 9 tenien contracte, Pablo Carbonell torna després de la cessió del Muro i Allan puja procedent del filial de Preferent Valenciana.\nL'Alcoyano va presentar fa uns dies la seva darrera incorporació, l'andalús Pablo Navas.\nL'Alcoyano va anunciar ahir a la nit la baixa del defensa Antonio Abenza, que marxa a l'Alcoyano.\nL'Alcoyano anunciava ahir dilluns la rescissió del contracte del davanter Kevin Gissi.\nL'Alcoyano té l'alta del davanter cantàbric Nacho Rodríguez, procedent del Noja. Per contra, causen baixa Dani Fernández i Adrián Gallardo, que marxen a l'Ontinyent i al San Fernando, respectivament.\nL'Alcoyano ha presentat aquest dilluns les seves últimes dues incorporacions: Rubén Martínez (Celta B) i el davanter suís Kevin Gissi (Servette).\nL'Alcoyano ha fet oficial aquest dilluns la incorporació del davanter Pedro Pérez, que la passada temporada jugava al Granada B a Tercera Divisió.\nSegons el periodista Pedro Seserino, el davanter Jon Uriarte no tindrà fitxa amb l'Alcoyano degut als problemes físics que pateix.\n8 Partits Jugats: 6 victòries, 1 empat i 1 derrota. 14 gols marcats i 5 d'encaixats. Màxims golejador: Adrián Gallardo, amb 5 gols.\nTal com publica avui el Diario Información, l'andalús Chapi no fitxarà de moment per l'Alcoyano, ja que el reconeixement mèdic ha deixat palès que l'ex del Cacereño encara no està plenament recuperat d'una lesió al genoll.\n14è fitxatge de l'Alcoyano. Es tracta del lateral dret murcià Antonio Abenza, que la temporada 2012-2013 va ser al Coruxo, equip del grup 1 de Segona Divisió B.\nL'Alcoyano tornava a fixar la seva vista al grup 4 de Segona B. D'allà prové la seva 13a incorporació: el defensa Mario Ramón, que igual que el seu company Bello arriba provinent de la Balompédica Linense.\nL'Alcoyano, que perd Julio de Dios fins el mes de desembre per una greu lesió, fitxa el davanter canari del Mirandés, Rayco García.\nL'Alcoyano ha anunciat el fitxatge del migcampista valencià Javi Rubio (Huracán).\nDia mogut a les oficines del Collao. Arriba una peça i se'n van dues. Els alcoians tindran el migcampista alacantí Álvaro Clausí (Hércules), però perdran Javi Lara, l'home més destacat de la passada temporada. També marxa el jove central Raúl González, cedit a l'Atlético de Madrid B.\nL'Alcoyano ha ofert avui dues novetats més. Renova el migcampista andalús Julio de Dios. I un altre andalús, Adrián Gallardo, arriba procedent de l'Atlético Sanluqueño per reforçar l'atac de l'equip de Porras. Per contra, la continuïtat d'Álvaro, Lillo i Jhon Edison està gairebé descartada.\nAquest matí l'Alcoyano ha fet oficial el fitxatge del migcampista sevillà Chapi, que aquesta temporada ha defensat la samarreta del Cacereño al grup 4 de Segona B.\nDues incorporacions més ha anunciat l'Alcoyano avui divendres. Concretament, dos germans, els Uriarte. De l'Eldense arriba el migcentre Mikel Uriarte, de 20 anys, mentre que el seu germà Jon, davanter, procedeix de l'Ontinyent.\nL'Alcoyano segueix configurant la seva plantilla, que ja compta amb 16 elements més el comodí del jove Pablo Carbonell, que podria quedar-se al Primer Equip. Renovava el capità Dani Fernández; d'altra banda, els alcoians han incorporat tres jugadors més: l'alacanti Antonio Navarro (Cartagena), el gadità Antonio Bello (Balona) i l'ex del Nàstic, Joaquín Calderón, que va acabar la temporada al Cádiz de Raúl Agné. Encara queden pendents les renovacions de Lillo, Julio de Dios, Jhon Edison i Álvaro.\nL'Alcoyano ja ha anunciat dos fitxatges: Rangel (Ontinyent) i Carles Salvador (Olímpic). Al llarg dels propers dies es decidirà la sort dels joves del planter, Lolo Ivars, Raúl, Pablo i Rafa Hernández. Després que es confirmés que Serrano seguirà presidint el club, es va conèixer la renovació de David Porras com a tècnic del Primer Equip.\nImmers en procés electoral i amb la marxa de Toni Torres, l'Alcoyano té feina per davant. Entre jugadors del planter i els (sis) que tenien contracte, la plantilla 2013-2014 la formen, de moment, 10 jugadors.\nL'Alcoyano seguirà l'any vinent a Segona B. El gol de l'alcoià Diego Jiménez al minut 89 ha deixat fora de la segona eliminatòria els de David Porras, que a l'anada havien empatat al Collao (2-2).\nEls alacantins han acabat de posar la cirereta al mercat d'hivern amb la incorporació del davanter Jaime Jornet, procedent de l'Elche. Per contra, qui ha rebut la baixa ha estat el defensa Arkaitz, que marxa a l'Orihuela.\nL'Alcoyano ha fet oficial fa uns minuts l'arribada del davanter alacantí José María Cases, que ha jugat la primera volta amb el Mirandés de Lliga Adelante i que arriba a l'Alcoyano cedit pel Granada, club que s'ha fet amb els seus serveis.\nL'Alcoyano, que ha donat la baixa a Omar (Huracán) és a punt de tancar la incorporació d'Álvaro González (Recreativo).\nL'Alcoyano segueix retocant la seva plantilla i fa una estona ha anunciat la marxa de Rafa Hernández al CD Marino. El jove migcampista alacantí marxa cedit pel que resta de temporada i habilita una fitxa sots-23 al club alcoià, que aquest matí ha tancat l'any amb un amistós al Collao davant el Llosa. Els de Garitano s'han imposat per 3-2.\nEl director esportiu de l'Alcoyano, Toni Torres, donava ahir per tancada la incorporació de l'exHospi Toni Soldevilla a l'entitat alcoiana. Soldevilla (34 anys) duia setmanes entrenant sota les ordres de Garitano.\nL'Alcoyano va tancar ahir la seva plantilla amb la incorporació de l'extrem colombià Jhon Edison Mosquera, que arriba en condició de cedit per l'Hércules tot i jugar el curs passat amb el Jove Español.\nEl CD Alcoyano ha tancat la seva pretemporada amb un balanç de 3 victòries, 3 empats i 3 derrotes, 12 gols anotats i 9 d'encaixats. David Torres, amb 4 gols, ha estat el màxim golejador de l'equip dirigit per Asier Garitano.\nL'Alcoyano ampliava a finals de la setmana passada la seva plantilla. Ho feia amb la incorporació d'Edu Silva (Andorra), que duia uns quants dies a prova i amb el fitxatge de Ferran Tacón (Tenerife).\nL'Alcoyano ha debutat aquesta pretemporada derrotant el Contestano per 1-5. Dies abans, confirmava l'alta de Tortosa (Alavés).\nDe nou de la mà de Pedro Seserino coneixíem aquest matí que el català Fran Piera (Sabadell) serà jugador de l'Alcoyano aquesta temporada 2012-2013.\nL'Alcoyano ha fet oficial una nova incorporació, ara amb gust de retorn. El migcampista cordovès del Lucena, Javi Lara, torna a Alcoi després de dues temporades al Mestalla i al Lucena.\nDe nou gràcies a Pedro Seserino hem conegut les darrers novetats d'un Alcoyano que, d'una tacada, ha confirmat cinc noves peces de cara al curs vinent. D'una banda l'ex del Terrassa, fins ara al Ceuta, Julio de Dios ha fitxat pels alcoians, que també comptaran amb Dani Fernández després de la seva cessió al Gandia. D'altra banda, tres joves que el curs passat van ser al filial i es van quedar a les portes de l'ascens a Tercera (frenats pel Burriana), tindran fitxa sots-23 amb l'equip d'Asier Garitano: són Raúl, Rafa Hernández i Lolo Ivars.\nPedro Seserino informava aquesta tarda de la novena incorporació de l'Alcoyano en la persona de Javi Selvas, central valencià que arriba procedent del Conquense.\nSetè fitxatge del 'Depor'. Arriba Juanjo Pereira, tot un rodamón del futbol modest espanyol i que ha passat per més equips que no pas temporades. Jugador de tall ofensiu, l'ontinyentí prové del Ceuta de Sergio Lobera, té 28 anys i pot actuar tant al mig del camp com a l'eix de la defensa. Notícia del fitxatge via Pedro Seserino.\nEl periodista alcoià Pedro Seserino anunciava aquesta tarda a Twitter tres noves incorporacions per Asier Garitano. La defensa segueix completant-se amb les arribades del central valencià Óscar López (Ontinyent) i del lateral alabès Arka (Real Sociedad B). També arriba l'interior asturià Sergio Prendes, que les últimes dues temporades ha militat al Marino de Luanco. Per contra, ahir es confirmava que Rojas no seguirà amb els de l'Alcoià.\nTres novetats de caire diferent cadascuna. Totes van tenir lloc ahir i es confirmava, d'una banda que Álvaro García havia rebutjat l'oferta de renovació del club a diferència del lateral dret Jorge Devesa, que viurà la seva 4a temporada al primer equip de l'Alcoyano. La novetat és un altre lateral, esquerre en aquest cas: el murcià Carlos Alcántara (Leganés) jugarà amb l'Alcoyano; recordem que Alcántara va estar a punt de signar l'any passat per l'Hospi abans que ho fes Dani Guillén.\nL'Alcoyano ha anunciat la renovació del migcampista riojà de 26 anys, César Remón. L'ex del Dénia i l'Ontinyent, entre d'altres equips, que viurà la seva tercera temporada al Collao, és un dels cinc jugadors que els alcoians volen que segueixen, llista on també apareixen Rojas, Álvaro García, Jorge Devesa i Fernando Martín.\nEl migcampista ofensiu asturià Omar Sampedro ha confirmat aquesta tarda al seu Twitter la seva incorporació a l'Alcoyano de cara a la propera temporada. Omar, de 27 anys, ha estat un dels homes més destacats de la primera temporada d'Huracán a la seva història.\nEl porter de l'Orihuela Unai Alba serà presentat demà com a nou jugador de l'Alcoyano segons ha informat el periodista Pedro Seserino.\nEstava cantat, però avui l'Alcoyano ha fet oficial la contractació del tècnic basc Asier Garitano per la propera temporada. El míster de Bergara ve de fer una gran temporada amb l'Orihuela, subcampió del #2bg3 tot i caure a la primera eliminatòria de la fase d'ascens davant de l'Albacete. Garitano serà presentat aquesta tarda (18:00 hores) al Collao.\nL'Alcoyano ha donat avui a conèixer una primera llista de baixes de cara a la propera temporada. Sense descartar-ne més, l'entitat alcoiana (que encara cerca entrenador) prescindirà dels serveis de Dorronsoro, Pina, Aloisio, Miki, Cañadas, Wellington, Rafa Gómez, Choco Lozano, Paco Esteban, Morcillo... i l'exHospi Fernando Maestro, que deixarà Alcoi després de 8 temporades consecutives vestint de blanc-i-blau.\nSense massa més novetats a Alcoi, l'actualització d'avui té com a protagonistes un exHospi com és el porter Fernando Maestro i el punta alacantí David Torres. Tots dos compten amb contracte vigent i, si no es prescindeix dels seus serveis, seran al club blanc-i-blau la propera temporada. Serà, ni més ni menys, que la novena temporada pel porter vallesà; la segona per Torres. A més, la intenció és que a aquests dos jugadors s'hi sumin Álex, José Alberto i Santi, que aquesta temporada estan cedits al Muro (Tercera, grup 6), que diumenge jugarà l'anada de la 2a eliminatòria per pujar a Segona B davant del Yeclano Deportivo.\nUna temporada. És el breu espai de temps que ha durat el retorn del 'Deportivo', de l'Alcoyano, a la segona categoria del futbol espanyol. Ha estat un descens que es consumava un dia abans que els alcoians disputessin el 40è partit d'una temporada que començava amb David Porras a la banqueta i que es clourà amb un Luís César Sampedro que, lluny de fer reaccionar l'equip, ha viscut una ratxa negativa demolidora que ha acabat amb el retorn dels de l'Alcoià a Segona Divisió B.


Durant el mes de maig, l'oficina de la sindicatura tancarà presencialment un dia a la setmana per motius sanitaris:\nSetmana del 2 al 6 de maig: Dimarts\nSetmana del 9 al 13 de maig: Dimecres\nSetmana del 16 al 20 de maig: Dijous\nSetmana del 23 al 27 de maig: Divendres\nHorari: De dilluns a dijous (9.00 h a 13.30 h / 14.00 h a 17.00 h). Divendres (8.30 h a 14.30 h)\nEs recomanable demanar cita prèvia a causa de la crisi sanitària.\nIgualment, també manté actius els seus serveis d’atenció telemàtica per a socis i sòcies de 9 a 17 hores de dilluns a dijous, i de 8.30 a 14.30 hores els divendres. Per correu electrònic es dona resposta a les consultes, i si desitgeu atenció telefònica, podeu trucar al 679223513 o al 934963778, o sol·licitar-ho per correu electrònic deixant el número de telèfon.\nAdhesió del Barça amb la lectura d'un manifest a peu de gespa del Camp Nou el passat dia 20 i un video distribuit per xarxes socials i web del Club


Revista d'alumnes de l'IES Torís: ENTREVISTA A MAJO ESCUDER (CANAL 9): "HI HA UNA NOVA GENERACIÓ DE VALENCIANS QUE ENCARA NO HA SENTIT DIBUIXOS ANIMATS EN LA NOSTRA LLENGUA"\nENTREVISTA A MAJO ESCUDER (CANAL 9): "HI HA UNA NOVA GENERACIÓ DE VALENCIANS QUE ENCARA NO HA SENTIT DIBUIXOS ANIMATS EN LA NOSTRA LLENGUA"\nEntrevistem Majo Escuder, periodista que durant més de vint anys va treballar com a reportera a la redacció dels informatius de Televisió Valenciana, i que en estos moments està acabant la seua tesi doctoral al voltant de l’efecte que ha tingut el tancament de Canal 9 en l’ús del valencià.\nMajo, tu treballaves a Televisió Valenciana i ara estàs fent la teua tesi doctoral al voltant del seu tancament. Quin és el tema central del teu treball?\nBàsicament estic analitzant la influència que han tingut vint-i-cinc anys de televisió autonòmica en la vertebració lingüística i en la normalització de l’ús del valencià en la Comunitat.\nLa periodista Majo Escuder.\nQuina creus que ha sigut la influència de la televisió pública valenciana en l’ús del valencià?\nHa sigut fonamental. De fet, potenciar l’ús de la llengua era un dels principis de creació de la tele, era un dels objectius fonamentals per a posar en marxa el projecte de televisió autonòmica i jo crec que eixe objectiu es va complir. Cal tindre en compte que, en el moment en què comença a emetre Canal 9, a la Comunitat Valenciana la llengua encara és motiu de polèmica. Canal 9 naix al mateix temps en què està consolidant-se la línia en valencià a les escoles i comença a utilizar-se el valencià a l’administració, cosa que fins a eixe moment era impensable… Hi ha una voluntat política de traure el valencià de la seua condició de llengua de carrer i potenciar un estàndar culte de la llengua. Canal 9 va fer que, en una Comunitat on la gent no estaba acostumada a sentir el valencià als mitjans de comunicació, a tot el món començara a ser-li habitual.\nI com va concretar-se això?\nEn realitat es va fer amb el treball del dia a dia. Mirant vint-i-cinc anys cap arrere trobe que de fet, hi hagué alguns àmbits on Canal 9 va haver de fer una tasca de creació de l’estàndard perquè no existia fins a eixe moment. Els esports per exemple foren una de les àrees on més prompte es va notar la influència de la tele: paraules com “gespa”, que ara a tot el món li sona absolutament normal, quan començà a emetre Canal 9 no s’utilitzaven. La gent del carrer deia “sésped”, perquè el valencià que s’havia conservat com a llengua de carrer estaba molt contaminada de castellanismes i hi havia molts castellanoparlants a qui no interessava el valencià, però sí el futbol, de manera que les retransmissions, fetes en la nostra llengua, van fer més pel valencià del que la gent suposa.\nUna altra àrea que em sembla fonamental i on es va fer un treball molt important és l’oratge. Començant pel mateix terme “oratge” i seguint per un fum de tecnicismes meteorològics que estaven oblidats o que la gent senzillament no coneixia. Em contava fa uns mesos Joan Carles Fortea, un dels meteoròlegs de la casa, que hi havia paraules, com “araboga”, que no és que hagueren desaparegut sinó que responen a fenòmens tan concrets i tan localitzats en punts determinats de la Comunitat que la gent de la resta del territori sovint no els coneixia. A Villena a ningú no li sorprén que a l’hivern arriben les arabogues, però a Xàbia, fins que Canal 9 no ho va contar, ningú no coneixia la paraula.\nAleshores, està justificada la polèmica que es va crear al voltant del valencià que s’emprava en Canal 9?\nD’alguna manera sí perquè és de veres que, sobretot en els programes d’entreteniment s’abusava dels col·loquialismes i hi havia poca cura per evitar castellanismes i paraules incorrectes. També és de veres que hi havia massa programació en castellà i s’hauria d’haver fet des del principi una aposta més valenta per l’ús exclusiu del valencià. Però tot i això, jo crec que el treball de visualització de la llengua, i de normalització del seu ús ha sigut valuosíssim.\n"Sols a l'àrea d'informatius de Canal 9 treballaven huit lingüistes".\nÉs veritat allò de les “paraules prohibides”?\nRespecte a les “paraules prohibides”, és de veres que durant una época hi hagué un llistat de vocables que des de la direcció no es volia que s’utilitzaren per evitar polèmiques lingüístiques. Per exemple, es parla sempre de la paraula “vaixell”. Inicialment eixa paraula va ser molt complicada segons comenten els qui treballaven a la casa en aquella época. Sembla que era un terme que la gent no acostumava a utilizar al carrer i demanaven els redactors que la substituiren per “embarcació” o “barca”. Però això desagradava als lingüistes, així que va començar a utilizar-se esta paraula vinculant-la a la imatge, per exemple dient “este vaixell que veuen en imatge”. En poc de temps aquell mot, com molts altres, es va fer absolutament familiar per a l’audiència de la tele i a ningú no li sorprenia ni li molestava\nA tu et prohibiren alguna vegada utilizar alguna paraula concreta?\nPel que fa a la meua experiencia personal, a mi mai no m’han imposat una paraula ni m’han llevat un mot per considerar-lo “políticament incorrecte”. A informatius, a més, hi havia la consigna que tots els redactors s’expressaren en valencià quan estaven al carrer fent entrevistes. Era la manera que la gent a qui tu preguntaves et responguera en valencià. No sempre s’aconseguia però et sorprendria vore com la gent se soltava fins i tot sense adonar-se'n que estava parlant en valencià. Per exemple, en els últims anys de la tele es van eliminar pràcticament els corresponsals. Els redactors vam haver de repartir-nos les comarques i cadascú s’havia d’ocupar de les previsions informatives d’una comarca concreta. A mi em va tocar la Plana d’Utiel, així que era molt freqüent que jo cobrira informacions a Requena, Utiel i la resta de pobles de la comarca. Tot i ser una comarca castellanoparlant, quan jo em dirigia a ells en valencià, sempre em deien que ja l’entenien perfectament, i em demanaven disculpes per no respondre’m en valencià. Algú fins i tot tractava de parlar-lo. És cridaner perquè al principi de la tele aquella va ser una de les comarques on més conflicte va crear l’emisió de les notícies en valencià. En definitiva, jo estic convençuda que a Canal 9, almenys als informatius, sí es tenia cura de l’ús del valencià, i a més es va fer una tasca didàctica fonamental.\nI fora dels informatius? Perquè Canal 9 emetia moltes coses en castellà…\nSí. Fora dels informatius jo crec que l’ús de la llengua té un doble anàlisi. D’una banda, hi ha alguna cosa que es va fer malament des del principi: el cinema, les sèries… que inicialment s’intentaren doblar, ràpidament van començar a emetre’s en castellà. Això trobe que va ser una errada. És de veres que els primers doblatges eren infumables, però també crec que la gent no estava acostumada a sentir la veu de Bogart en valencià i no hi havia encara a la Comunitat una indústria de doblatge amb prou força i experiència com per a fer un treball impecable, però s’hauria d’haver perseverat, perquè crec que era una qüestió de temps com va ser-ho en la resta d’àmbits. Això per una banda. D’altra banda, hi ha una cosa que per a mi és una fita importantíssima en la recuperació del valencià: els dibuixos animats i el Babalà. Trobe que en estos moments a la Comunitat Valenciana hi ha diverses generacions de xiquets (alguns ja no tan xiquets) que han crescut sentint i veient dibuixos en valencià amb independència que les seues famílies foren o no valencianoparlants. Això és mèrit exclusiu de Canal 9 i ha fet tant per la llengua com la implantació a les escoles. La competencia lingüística que hui tenen en valencià els nostres xiquets era impensable fa vint-i-cinc anys.\nCanal 9 ha tancat. Què suposa això per a la llengua?\nDe moment hem deixat de sentir parlar el valencià en els mitjans de comunicació. Aitana continua, com sempre ha fet, barrejant els dos idiomes però el percentatge d’ús del valencià en les seues deconnexions arriba en el millor dels casos al 30%. A més, a Aitana no hi ha lingüistes i això es nota molt en la qualitat del valencià. Sols a l’àrea d’informatius de Canal 9 treballaven huit lingüistes. Eren filòlegs que corregien absolutament tots els textos que s’emetien. Ara mateix, les teles locals utilitzen una llengua poc acurada, amb un estàndar més col·loquial i ple d’incorreccions. Però a més tenen una audiència residual, amb la qual cosa poc poden aportar a l’ús normalitzat de la llengua…Es dóna una altra circumstància: quan es convocaven abans rodes de premsa, qui estava acostumat a donar-les, sabia que Canal 9 volia els talls de veu en valencià, i feia l’esforç de donar la roda de prensa en valencià. Ara això no passa, i sense “Pepito Grillo”, el castellà torna a ser llengua vehicular a la major part de convocatòries. Personatges que a mi sempre em parlaven en valencià quan els posava el micro, ara els veig contínuament parlant en castellà. Jo estic en estos moments analitzant les desconexions d’Aitana i et puc dir que sols en alguns vídeos de política els talls de veu són en valencià (i dic alguns, ni tan sols tots). A la resta d’àrees, el valencià ha desaparegut. Això com a efecte immediat.\nAixò trobe que pot ser encara pitjor. A mitjà i llarg termini, crec que el treball que va costar un quart de segle es pot malbaratar en uns anys. De moment, això que comentàvem dels xiquets ja està començant a produir-se. Hi ha una nova generació de valencians que encara no ha sentit dibuixos en la nostra llengua. L’escola és fonamental, però a la nostra societat els mitjans de comunicació, sobretot la televisió, són vehicle fonamental de transmisió de valors. Allò que la gent no veu a la tele no existeix. I el valencià l’hem deixat de vore.\n"Allò que la gent no veu a la tele no existeix. I el valencià l'hem deixat de vore".\nPer Lara Vallés (2n de Batxillerat) Entrevistem Majo Escuder, periodista que durant més de vint anys va treballar com a reportera a la r...


NPL | biTer | Page 7\nNascuts per llegir a la bd3. Activitats d’abril\nHola famílies, després d’unes merescudes vacances de Setmana Santa tornen les activitats per als més petits de la casa.\nDijous, 7 d’abril a les 18 h.\nXerrada a càrrec de Maite Nogué, infermera pediàtrica del Cap Sud.\nPodeu venir amb els infants, tindrem servei de canguratge.\nLa menuda i les fruites\nDivendres, 8 d’abril a les 18 h.\nTeatre de titelles a càrrec de Mari Fortea.\nCantem amb el Martí i la Martina, especial Sant Jordi.*\nDijous, 14 d’abril a les 18 h.\nA càrrec de l’Arc de Sant Martí (Lourdes Pérez, Míriam Requena, Teresa Jiménez, Lídia Delgado, Jèssica Lopo i Joanna Jiménez).\nEscoltarem la llegenda, cantarem, ballarem i ens emportarem a casa un petit drac!\n* Recordeu que…\nPodeu realitzar les inscripcions a partir del 7 d’abril de manera presencial a la Biblioteca Districte 3 o bé per telèfon trucant al 937 397 014.\nNova sessió Cantem i ballem amb el Quico a la bd4\nDoncs sí famílies, tornem a tenir una nova sessió del Quico Canta cançons tradicionals. Segur que ens ho passarem molt bé. No us perdeu la propera sessió “Cantem i ballem amb el Quico”, a càrrec d’Eva Fernàndez, Carme Martínez i Isabel Solsona.\nL’activitat tindrà lloc el proper dimarts 16 de febrer a les 18:00 h. a la Biblioteca Districte 4 i està adreçada a infants de 12 a 36 mesos.\nRecordeu que les places són limitades i cal estar inscrit al projecte Nascuts per Llegir. Podeu realitzar les inscripcions a partir del proper dimarts 9 de febrer de manera presencial a la Biblioteca Districte 4 o bé per telèfon trucant al 937 397 423.\nEl Quico, la nostra mascota, ja ha acabat les seves vacances i durant aquests dies ha fet un nou amic, el rei carnestoltes. Aquest nou li ha ensenyat un munt de cançons i també li ha dit que per fer una sessió del cantem i ballem amb el Quico mes divertida, tots els participants hauran de portar un complement (barret, perruca, disfressa, ulleres, etc.)\nSi voleu gaudir amb ell no us perdeu la propera sessió on cantarem cançons de carnestoltes a càrrec d’ Eva Fernàndez, Carme Martínez i Isabel Solsona.\nL’activitat tindrà lloc el proper dimarts 26 de gener a les 17:30 h. a la Biblioteca Districte 4 i estarà adreçada a infants de 12 a 36 mesos.\nRecordeu que les places són limitades i cal estar inscrit al projecte Nascuts per Llegir. Podeu realitzar les inscripcions a partir del proper dimecres 20 de gener de manera presencial a la Biblioteca Districte 4 o bé per telèfon trucant al 937 397 423.\nAny nou, activitats NPL noves a la bd6!\nDesprés d’aquestes festes tan dolces i plenes d’il·lusió, ens plau oferir-vos dues activitats per començar aquest any:\n– La llebre poruga i l’eruga que no s’arruga, a càrrec de l’Escola Bressol el Grimm, el proper\ndissabte 23 de gener a les 12h.\nIl·lustració extreta del conte La llebre i la tortuga, d’Esopo. Ed. Epubval\n– La rateta que llegia a l’escaleta, a càrrec de Sara López, el proper\ndijous 28 de gener a les 18h.\nIl·lustracions de Marta Munté\nActivitat adreçada a infants de 2 a 3 anys inscrits en el projecte Nascuts per llegir. Les inscripcions s’han de fer presencialment, a partir del dia 21 de gener, a la bd6.\nLa rateta que llegia a l’escaleta…\nHola famílies. Ja tornem a ser aquí per oferir-vos una nova activitat!\nAquesta vegada veurem un espectacle de titelles amb el conte la rateta que llegia a l’escaleta. No us ho podeu perdre!\nL’activitat tindrà lloc el dilluns, 18 de gener a les 17:30 h. i està adreçat a famílies amb infants de 24 a 36 mesos.\nRecordeu que… Les places són limitades i cal estar inscrit al projecte Nascuts per llegir. Podeu realitzar les inscripcions a partir del dimarts 12 de gener de manera presencial a la Biblioteca Districte 4 o bé per telèfon trucant al 937 397 423.\nCantem i ballem amb el Quico cançons de Nadal\nEl Quico, la nostra mascota, també està a punt de marxar de vacancetes i descansar a la vora de la llar de foc però abans vol compartir amb tots nosaltres tot un seguit de cançons de Nadal. Si voleu gaudir amb ell no us perdeu la propera sessió Cantem i ballem amb el Quico cançons de Nadal, a càrrec d’ Eva Fernàndez, Carme Martínez i Isabel Solsona.\nL’activitat tindrà lloc el proper dimarts 15 de desembre a les 17:30 h. a la Biblioteca Districte 4 i estarà adreçada a infants de 12 a 36 mesos.\nRecordeu que les places són limitades i cal estar inscrit al projecte Nascuts per Llegir. Podeu realitzar les inscripcions a partir del proper dimecres 9 de desembre de manera presencial a la Biblioteca Districte 4 o bé per telèfon trucant al 937 397 423.


CARA a CARA Lectors i escriptors del diari\nMés d'una vintena de periodistes i col·laboradors de l'ARA treuen novetat editorial per Sant Jordi. Els seus lectors hi tenen una cita.\nLAURA SERRA 22/04/2012 00:00\n"El lector ideal me l'imagino intel·ligent i amb criteri"\nMAR GUTIÉRREZ - COLON Tarragona / 40 anys\nEMPAR MOLINER Publica "La col·laboradora" Barcelona / 45 anys\nQuedem al migdia a la cocteleria Dry Martini, un dels lloc preferits de l'Empar Moliner. Arriba corrent i es disculpa. Saluda un parell de parroquians i demana un Negroni a la barmaid . Avisa la Mar Gutiérrez-Colon que begui el combinat de mango i rom a poc a poc perquè és llaminer i puja ràpid. La Mar, que treballa a la Universitat Rovira i Virgili, li porta una recompensa: l'assaig La Segunda República en el exilio (1939-1977) del seu degà, Josep Sánchez Cervelló. "He pensat que seria un pal per tu quedar amb una lectora", s'excusa. Moliner, amb les cames cargolades sobre el tamboret, es desfà en agraïments i la rebat: "Cada persona que ve per Sant Jordi em sembla l'hòstia. Pateixo molt per tot. Penso que el normal seria que no vingués ningú. Per exemple, ara que bec aquesta copa, ja penso que s'acabarà", diu aixecant el Negroni. Però quan s'acaba, demana un Bloody Mary. ¿Com s'imagina el seu lector ideal? "M'imagino que s'assembla a mi. Gent intel·ligent, amb criteri", especula, sense voler sonar pedant.\nLa lectora tarragonina ha avançat la seva diada i ja té llegida La col·laboradora . "Et vaig conèixer per Els matins i m'agradava com t'asseies i què deies, perquè no et talles. Després, quan va sortir l'ARA, em vas enganxar", li explica. Moliner dribla l'afalac i es posa a parlar de "l'optimisme intel·ligent" del diari que tant li alaben allà on va. Es mou i parla contínuament, s'aixeca i treu de la bossa la cartera, d'on en surten un grapat d'articles de premsa que li han agradat, l'últim és de Joan Manuel Tresserras. No el llegeix: l'interpreta a peu dret, efusiva. Quan la Mar li comenta que és igual en la realitat que en la televisió i li confessa que el seu fill no la coneix a ella però sí a la Pilar Rahola, Moliner admet que està "destrossada". També diu que mai no mira Polònia si sap que hi sortirà ella : no suporta veure's ni en la realitat. "La tele no és el meu mitjà natural, em tenen allà per autoajuda, per donar esperança als catalans", bromeja.\n"Les crítiques que he rebut per aquest llibre són les més bones de la meva vida. En part, suposo que perquè és novel·la. També han dit que serà un llibre massa profund per als qui estan acostumats a veure'm a la tele: ¿pressuposen que la gent que mira la tele és idiota?", es pregunta. L'Empar fa la tàctica oposada a Paco Umbral -li fa vergonya parlar del llibre- i conversen de vi, de menjar, d'amics, de llegir, però la Mar vol saber per què La col·laboradora és tan sòrdid: "No és humor", li diu. "No hi ha novel·les d'humor. Al llibre hi ha humor i tristesa, com en la vida. I hi ha coses que conec, la cocaïna, l'alcohol... Jo necessito saber de què parlo. No tinc imaginació".\n"Jo faig columnisme de ciutadà del carrer"\nMAITE MARTÍN Begur / 38 anys\nSEBASTIÀ ALZAMORA Premi Sant Jordi per 'Crim de sang' Mallorca / 40 anys\nLa Maite Martín té curiositat d'escriptora. Vol conèixer Sebastià Alzamora perquè li agrada com, en les seves columnes, "descriu els esdeveniments actuals com si fos una petita novel·la; fila prim i amb ironia". Va llegir les primeres 40 pàgines de Crim de sang a l'Ara.cat i espera rebre'l per Sant Jordi. "L'època, els conflictes d'anarquistes i religiosos, em van interessar, perquè el meu avi hi va estar immers. I que aparegués un vampir em va trasbalsar". Alzamora li segueix el fil: "És una de les intrigues del llibre: saber qui és, si és un vampir sobrenatural o patològic. Sobre la Guerra Civil, penso que ja estem en condicions de fer-ne una ficció. Aquests dies he repetit que, a més de la nostra història, és ja la nostra mitologia contemporània".\nLa Maite també escriu, sobretot pensaments, idees, no ficció. Per això somriu quan Alzamora defineix el seu ofici com d'"autista": a casa li diuen sovint. El mallorquí també opina que la literatura és més lliure que, per exemple, el cine: "Quan escrius pots fer el que et doni la gana. Dius: «I es va enfonsar Europa», i s'enfonsa, i no costa ni un duro!"\nAlzamora escriu els llibres a primera hora del matí o de nit. A les tardes fa els articles o prepara classes. "L'article depèn molt de trobar el tema. Has de buscar un tema en què puguis aportar alguna cosa, dins del que faig jo, que en dic columnisme de ciutadà del carrer perquè no sóc expert en res". "Per això t'hi sents més identificat", l'alaba Martín. "No pots calcular si guanyes o perds lectors perquè et col·lapses a tu mateix. Fas el que honestament et sembla", minimitza el Premi Sant Jordi.\n"Escric el llibre que a mi m'agradaria llegir"\nNÚIRA ELIAS Altet (Urgell) / 41 anys\nXAVIER BOSCH Publica "homes d'honor" Sant Cugat / 44 anys\nEl primer llibre que la Núria Elias es va comprar per a l' e-book -una concessió a la física pura: a casa d'aquesta professora ja no hi caben més llibres- va ser Se sabrà tot de Xavier Bosch, aquest Nadal. Per Sant Jordi, seguirà les passes del periodista Dani Santana a Homes d'honor . "No és per fer-te dentetes però el 99,9% de la gent m'ha dit que li ha agradat més el segon. És unànime. M'ho diuen al camp del Barça, pel carrer, al mercat, i es disculpen per dir-m'ho", assegura Bosch. Ell també el troba més rodó: "N'he après més. El primer el vaig presentar al Premi Sant Jordi sense esperança i, quan va guanyar, va agafar una altra dimensió", diu a la seva lectora. Un cop publicada i rellegida la primera novel·la, ha corregit el tret a la segona: "Travar millor la història, no posar cap frase de la qual et puguis avergonyir, aprofundir més en els personatges...", explica el periodista que, per cert, Elias no identifica amb el protagonista literari. "I fas bé", li reconeix ell.\nUna diada emotiva\nLa professora, alegre, desimbolta i lectora empedreïda, havia baixat a Barcelona altres anys per caçar autògrafs. "Aquell moment que estan per mi és emocionant, es crea un vincle", defensa. Aquest 23 d'abril no podrà ser-hi, però. En canvi, a Bosch l'espera una marató de firmes, al contrari dels Sant Jordis de la dècada passada, quan va presentar els seus primers volums de contes: "Sé què és la solitud de l'escriptor", se'n riu. Ara li han de demanar que retalli dedicatòries i vagi per feina, que hi ha cua. "Poder escoltar què et diu la gent que ja s'ha llegit el llibre i que en compra un altre per regalar és molt gratificant. Amb tot el que he fet en la vida, i he fet moltes i diverses coses professionalment, escriure i el feedback amb el lector és especialment emotiu." Quan el 2010 va anar a la primera parada per firmar Homes d'honor , va veure una cua quilomètrica i la va atribuir a Loquillo, que seia a l'estand. Resulta que l'esperaven a ell des de feia una hora. "Jo faria aquesta cua per unes entrades del Barça. Cadascú té la seva ceba", admet.\nPremsa i literatura\n"Sóc menys lector que la Núria, i he escrit més que he llegit. Ara fa anys que em dedico tant a treballar que puc llegir poc, tres llibres de ficció a l'any, a tot estirar -explica Bosch-. A l'hora de fer un thriller , no tinc un referent clar. Això sí, ara et donaré un titular: escric la novel·la que a mi m'agradaria llegir. I veig que després molts lectors s'hi sumen." Elias, per exemple, s'enganxa al gènere policíac i de misteri, des dels Millennium fins als Harry Potter.\nUna de les cites setmanals de Bosch, a més de l' Àgora a TV3, és la contraportada de l'ARA dels divendres: "L'article el madures durant la setmana i ho condenses tot en 1.750 caràcters a favor i en contra. L'espai periodístic confereix responsabilitat: t'has de mullar. El llibre l'escrius per a tu, només et representes a tu, i té un altre tempo: em passo sis mesos pensant la història i els personatges, que és molt de patiment, i quan escric m'ho passo molt bé." La diada forma part d'aquesta segona fase: "Per mi, des de sempre, Sant Jordi és el dia més bonic de l'any. I des de fa 25 anys que, si el cementiri del Masnou és obert, porto una rosa a la meva mare."\n"De petit, primer volia ser sant i després escriptor"\nANNA MUÑOZ Barcelona / 25 anys\nGERARD QUINTANA 'Més enllà de les estrelles' Barcelona-Eivissa / 47 anys\nISABEL MASRAMON Moià / 50 anys\nJaes coneixien. "Des de fa ampolles i anys", diu la Isabel, que havia portat Sopa de Cabra a actuar a Moià quan n'era regidora. L'Anna, que és periodista, l'havia entrevistat. Van ser a l'últim concert del grup a Razzmatazz. Van ser al Sant Jordi al setembre. Més enllà de les estrelles és el relat personal, senzill i espontani "d'una vivència que t'adones que és especial". "De petit jo volia ser, primer, sant, per l'educació d'aquells anys combinada amb els superherois de la Marvel, i després escriptor, per la timidesa. Després va venir el teatre: els escenaris estan plens de gent amb problemes. Vaig començar a ser lletrista de cançons, i he esperat molt de temps per fer un llibre", diu Quintana. Ja havia viscut un Sant Jordi caòtic firmant la biografia dels Sopa de Pep Blay, però aquest any serà més seu. "Amb la promoció, cada dia tornes buit a casa. Després d'un concert, no pots dormir, tens tant!" "Què vas sentir quan vas dir «Bona nit malparits»?", demana la Isabel. "Perds la percepció, el Josep Thió no notava el tacte de la pua amb les cordes". Les dues lectores de l'ARA -amb el llibre mig llegit, ja- i tots els seus fans volen saber què va passar allà: "Jo he perdut molt pudor amb els anys. Em vaig sentir lliure a l'escriure'l. Tornar a fer el viatge va ser tan o més plaent que fer-lo -sospesa-. Som instants del temps".\n"Si no escrigués en català viuria en un castell"\nFERRAN TORRENT Presenta 'Ombres en la nit' Sedaví / 60 anys\nJAUME ORTÍ Badalona / 44 anys\nFerran Torrent arriba de València divendres. L'esperen tres dies intensos de promoció. Toca. L'any passat ja se'n va escapar. Ha dormit poc: "Sempre em passa quan he de viatjar, fins i tot un trajecte tan simple com aquest." S'ha descuidat la pasta de dents: no li agrada fer la maleta. "Si un dia sóc ric, tindré majordom", suspira.\nEn Jaume Ortí el llegeix "des de fa la tira d'anys". El va descobrir a Un negre amb un saxo (1989), li va encantar especialment la trilogia valenciana i ja ha llegit Ombres en la nit : "Si fóssim un país normal, els teus personatges formarien part de l'imaginari popular", li diu el lector de l'ARA. "Home, i jo viuria en un castell! Però escriure en català no és igual que en anglès. I que escriga en valencià em fa l'efecte que a alguns els sembla un exotisme", respon Torrent. De mica en mica treu el cap en la conversa Billy Wilder, mestre a l'hora de parlar de temes importants i amargs des d'un punt de vista irònic. "Diria que el caràcter desenfadat però alhora transcendent dels teus personatges és un reflex de la teva personalitat. Com als articles: fas conya seriosa", apunta Ortí. Amb Torrent és fàcil veure de quin peu calça: "Tinc el defecte que mai no m'he impostat. Parle com parlaria al casinet del meu poble. I m'ha portat algun problema, però la gent que me coneix sap com sóc i la resta ja s'ho faran". No deixa anar quasi mai detalls privats, assegura, però en canvi ens explica una cosa que sap poca gent: que té un fill de 25 anys que va adoptar quan en tenia gairebé 11. ¿I sobre dretes i esquerres? "No tinc una idea coherent de les coses. Tinc pocs principis claríssims, perquè és la millor manera de portar-los", diu. I una d'aquestes màximes és: "Fer el que a mi m'agrada. Jo preferisc temps que diners".\nSempre barrina: "Mentalment no descanse mai. És un problema i ja coexistisc amb ell perfectament. Sóc un obsés". No obstant això, fer articles setmanals l'avorria: "Estar al dia em molesta, perquè jo hi ha tres o quatre dies que passe de tot, estic com absent", confessa. I Ortí també li admet que, més que novel·la, llegeix assaig d'economia. "He notat que la gent vol realisme -observa el de l'Horta-, per això la novel·la històrica té tan de públic. Però per què lligen Dan Brown i no Guerra i pau ? És increïble".


A CINC també disposem de despatxos individuals i per a grups de fins a 4 persones: vine a conèixe'ls!\nActualment moltes pimes, autònoms i delegacions corporatives de grans empreses busquen espais de treball flexibles en entorns dinàmics com els que ofereix el coworking, però alhora poder gaudir de total privacitat. Com a especialistes en la creació d'espais de treball flexibles, en CINC oferim despatxos individuals, dobles i per a grups reduïts de fins a quatre persones que responen molt bé a aquestes necessitats. Aquests espais ofereixen una major privadesa que les oficines obertes, però alhora brinden l'oportunitat de treballar en un entorn amigable i flexible al costat d'altres empreses.\nTens una idea de negoci? Constitueix la teva S.L. de forma gratuïta amb 1Dia1Empresa\nSi tens un projecte em- prenedor i vols fer-lo re- alitat, des de CINC t’ajudem a posar-lo en marxa amb el programa 1Dia1Empresa. A través d’1Dia1Empresa do- nem suport a tots aquells emprenedors que busquen impulsar amb èxit la seva idea de negoci amb el suport i acompanyament necessaris. Per això, t’o- ferim de franc la constitució de la teva S.L., a més d’assessorament empresa- rial i gestió fiscal i comptable sense cost durant sis mesos.\nLa protecció del teu negoci contra el risc d’impagament és essencial per garantir el seu creixement de forma segura. Per això, des de CINC Corredoria d'Asse- gurances t’oferim l’asse- gurança de crèdit com a solució per assegurar les vendes de la teva empresa, i que d’aquesta manera puguis centrar-te en la seva gestió amb total tran- quil·litat. Et proposem con- tractar a través de CINC Corredoria els següents serveis en una sola pòlissa amb una asseguradora de màxima solvència.\nPresentació del model 720: Obligació de declarar els béns i drets situats a l’estranger\nDes de l'any 2012, estem obligats a informar a Hi- senda dels comptes ban- caris, accions, productes financers, immobles i, en general, de qualsevol bé que tenim fora del territori espanyol. La informació es declara a Hisenda a través del "Model 720: Declaració de béns a l'estranger", que s'ha de presentar entre l'1 de gener i l'1 d'abril de 2018. En cas de no declarar els béns situats a l'es- tranger o presentar la declaració de forma in- correcta, els contribuents poden enfrontar-se a greus sancions.\n19/02/2019: Masterclass: aprèn a fer presentacions en públic de forma professional\n26/02/2019: Conferència sobre el nou Reglament Europeu de Protecció de Dades (RGPD)\n27/02/2019: Conferència: Marca personal és Actitud i Acció\nKOE Social Media\n5 claus de la Reforma de la Llei de Marques [+]


Rebekah Brooks i Andy Coulson, imputats pel cas de les escoltes il·legals del 'News of the World'\nL'excap de premsa del primer ministre britànic i l'exresponsable dels diaris de Murdoch al Regne Unit, seran jutjats per les punxades telefòniques\nACN Londres Actualitzada el 24/07/2012 15:28\n260x366 Rebekah Brooks. REUTERS Rebekah Brooks. REUTERS\nLa fiscalia britànica ha imputat l'exconsellera delegada de News International, Rebekah Brooks, i l'excap de comunicació del primer ministre David Cameron, Andy Coulson, en el cas de les escoltes telefòniques del 'News of the World'. Brooks i Coulson estan imputats juntament amb sis persones més.\nEn un comunicat, Rebekah Brooks ha assegurat que és innocent i que no va autoritzar "ni era conscient" que es punxessin telèfons mentre ella era editora del diari. La que va ser mà dreta de Rupert Murdoch a Londres ha assegurat que ser acusada de punxar el mòbil de la nena assassinada Milly Dowler és "particularment trist" perquè ella sempre ha fet "campanya per defensar les víctimes de crims".\nTant Brooks com Coulson estan justament acusats de punxar el telèfon de la nena Milly Dowler, segrestada i assassinada el 2002. Va ser precisament el cas de les escoltes al telèfon de Milly Dowler el que va provocar, l'estiu passat, el tancament del tabloide 'News of the World' i una sèrie de dimissions i compareixences parlamentàries de Brooks i el mateix Rupert Murdoch, que des d'aleshores s'ha intentat distanciar dels seus negocis al Regne Unit.\nLa fiscalia defensarà durant el judici que més de 600 persones, entre les quals hi ha famosos de Hollywood com Brad Pitt o polítics de Westminster. Tots els imputats, excepte un, estan acusats de conspirar per interceptar comunicacions privades sense autorització entre l'octubre del 2000 i l'agost del 2006.\nA més, se'ls imputen casos particulars. A Rebekah Brooks, per exemple, se l'acusa de participar en les escoltes del telèfon de Milly Dowler i del sindicalista Andrew Gilchrist. A Andy Coulson, que va haver de dimitir de cap de comunicació del primer ministre David Cameron, se l'imputa per les escoltes als mòbils de Milly Dowler, els polítics David Blunkett i Charles Clarke, i del 'celebrity' Calum Best.


Un 'Fora de sèrie' de vergonya aliena (Mònica Planas Callol)\nUn 'Fora de sèrie' de vergonya aliena\n3 min. 09/12/2016 10:01\nDijous, el 'Fora de sèrie' no va fer honor al seu títol, precisament. Tot el contrari. Pilar Rahola entrevistava Marcela Topor, l’esposa de Carles Puigdemont. No sé fins a quin punt és necessari entrevistar la dona del president de la Generalitat en un país on el càrrec de primera dama no està tipificat. Però, en tot cas, davant la situació lícita de donar a conèixer la dona del president, el que és segur és que aquest 'Fora de sèrie' no ha sigut la millor manera de fer-ho. El programa va ser de vergonya aliena. I no pels estropells que hi va haver a nivell d’imatge, so i muntatge. No perquè hi aparegués Matthew Tree i no li poguéssim veure la cara. No perquè es delatessin situacions d’improvisació que evidencien de nou la mala gestió del programa. El pitjor va ser una pèssima entrevista de Pilar Rahola, amb un excés de confiança que va implicar un to carrincló, un fil conductor erràtic de la conversa, una mala preparació de les preguntes i una reiteració dels temes que feia patir.\nTant en la introducció com en la clausura del programa Rahola va elogiar Topor pel fet de ser una dona d’altíssim nivell cultural i amb una trajectòria personal interessantíssima. Però amb les seves preguntes els espectadors no vam descobrir (en tot cas, només intuir) el que Rahola prometia. Va caure en tics caducs anunciant Topor com "una dona que té opinió" i altres clixés desfasats com si fossin valors encara insòlits en el gènere femení. Interpel·lava Topor gairebé sempre en tant que 'la dona de', sobretot furgant en aspectes tan innecessaris com el nivell de romanticisme del president, el primer petó, la nit més especial, com es van enamorar i aquestes xaronades passades de moda. Preguntar-li "a quina altra primera dama t’assembles?" és establir uns motlles femenins que esborren la singularitat de l’entrevistada.\nRahola, per cert, s’adreçava a Topor sempre com 'la Mars', exhibint un amiguisme sobrer que pretenia potenciar la proximitat però restava credibilitat. L’enquesta tipus test en què li preguntava pel color de la roba o les hores per practicar el sexe eren dignes d’una revista d’alumnes d’institut. I que Topor hagués d’entrevistar Rahola, més ridícul encara. Això sí, Rahola evidenciava una fascinació absoluta per cada resposta de Topor. Fins i tot hi va haver un "Uuaaauuu!" d’admiració. La fascinació teatral de Rahola destil·lava una curiosa intenció de traspassar els valors personals de Topor a una mena d’orgull patri desconcertant.\nEn definitiva, vergonya aliena que evidencia (una vegada més) que no tothom ho pot fer tot. A l’inici d’aquest 'Fora de sèrie' vam veure unes imatges d’arxiu de fa anys a TV3 en què Pilar Rahola es reivindicava davant Cuní: "Sóc la gran 'maruja' de Catalunya!". I, talment, el programa que vam veure va fer honor a la definició que va fer d’ella mateixa.\n'Fora de sèrie' tornarà la primavera de l'any vinent


Node inicial: INICI - PRIMER CURSINICI AMB DIPLOMATURA EN NUTRICIÓ - CURS D'ADAPTACIÓ PER A DIPLOMATS/ADES ...\nCURS D'ADAPTACIÓ PER A DIPLOMATS/ADES EN NUTRICIÓ HUMANA I DIETÈTICA\nASSIGNATURES DEL CURS D'ADAPTACIÓ\n27523 - PRÀCTICUM DE NUTRICIÓ CLÍNICA\n27539 - METODOLOGIA DE LA INVESTIGACIÓ I PRÀCTICA BASADA EN L'EVIDÈNCIA\n27541 - PRÀCTICUM D'EDUCACIÓ NUTRICIONAL\n27542 - CONTROL QUÍMIC DE LA QUALITAT DELS ALIMENTS\n27544 - CONTROL DE QUALITAT MICROBIOLÒGICA DELS ALIMENTS\n27545 - DESENVOLUPAMENT DE NOUS PRODUCTES ALIMENTARIS\n27543 - TREBALL DE FI DE GRAU\n27511 - HIGIENE DELS ALIMENTS\n27512 - FISIOLOGIA NUTRICIONAL I FISIOPATOLOGIA\n27514 - FONAMENTS DE NUTRICIÓ I DIETÈTICA\n27518 - RISCOS QUÍMICS I BIOLÒGICS DELS ALIMENTS\n27520 - DIETOTERÀPIA I FARMACOLOGIA\n27521 - NUTRICIÓ CLÍNICA I\n27522 - NUTRICIÓ CLÍNICA II\nOPTATIVES ITINERARI 1\nOPTATIVES ITINERARI 2\n27530 - TRANSICIONS ALIMENTÀRIES I NUTRICIONALS\n27536 - PARTICIPACIÓ COMUNITÀRIA I CONSUM RESPONSABLE\nOPTATIVES ITINERARI 4\nOPTATIVES ITINERARI 3\nITINERARI 1. NUTRICIÓ EN L'ESPORT\nITINERARI 2. ALIMENTACIÓ, NUTRICIÓ I POBLACIÓ\nITINERARI 4. QUALITAT D'ALIMENTS\nITINERARI 3. NOVES DEMANDES EN NUTRICIÓ I SITUACIONS ESPECIALS\nCompetències generals del títol (CG):\n1:Conèixer els fonaments químics, bioquímics i biològics d'aplicació en nutrició humana i dietètica.\n2:Conèixer l'estructura i funció del cos humà des del nivell molecular a l'organisme complet en les diferents etapes de la vida.\n3:Conèixer l'estadística aplicada a ciències de la salut.\n4:Conèixer les bases psicològiques i els factors biopsicosocials que incideixen en el comportament humà.\n5:Conèixer l'evolució històrica, antropològica i sociològica de l'alimentació, la nutrició i la dietètica en el context de la salut i la malaltia.\n6:Conèixer els diferents mètodes educatius d'aplicació en ciències de la salut, així com les tècniques de comunicació aplicables en alimentació i nutrició humana.\n7:Conèixer les bases i fonaments de l'alimentació i la nutrició humana.\n8:Adquirir habilitats de treball en equip com a unitat en la qual s'estructuren de manera unidisciplinària o multidisciplinària i interdisciplinària els professionals i altre personal relacionats amb l'avaluació diagnòstica i tractament de dietètica i nutrició.\n9:Conèixer el sistema sanitari espanyol i els aspectes bàsics relacionats amb la gestió dels serveis de salut, fonamentalment els que estiguen relacionats amb aspectes nutricionals.\n10:Descriure els fonaments antropològics de l'alimentació humana. Descriure i argumentar les desigualtats culturals i socials que poden incidir en els hàbits d'alimentació.\nmòdul de Ciències dels Aliments\n11:Identificar i classificar els aliments, productes alimentaris i ingredients alimentaris.\n12:Conèixer la seua composició química, les seues propietats fisicoquímiques, el seu valor nutritiu, la seua biodisponibilitat, les seues característiques organolèptiques i les modificacions que pateixen com a conseqüència dels processos tecnològics i culinaris.\n13:Conèixer els sistemes de producció i els processos bàsics en l'elaboració, transformació i conservació dels principals aliments.\n14:Conèixer i aplicar els fonaments de l'anàlisi bromatològica i sensorial de productes alimentaris.\n15:Interpretar i utilitzar les bases de dades i taules de composició d'aliments.\n16:Conèixer la microbiologia, parasitologia i toxicologia dels aliments.\n17:Conèixer les tècniques culinàries per a optimitzar les característiques organolèptiques i nutricionals dels aliments, amb respecte a la gastronomia tradicional.\nmòdul d'Higiene, Seguretat Alimentària i Gestió de Qualitat\n18:Elaborar, aplicar, avaluar i mantenir pràctiques adequades d'higiene, seguretat alimentària i sistemes de control de riscos, aplicant-hi la legislació vigent.\n19:Participar en el disseny, organització i gestió dels diferents serveis d'alimentació.\n20:Col·laborar en la implantació de sistemes de qualitat.\n21:Avaluar, controlar i gestionar aspectes de la traçabilitat en la cadena alimentària.\n22:Conèixer els aspectes relacionats amb l'economia i gestió de les empreses alimentàries.\n23:Assessorar científicament i tècnicament sobre els productes alimentaris i el seu desenvolupament. Avaluar el compliment d'aquest assessorament.\n24:Participar en els equips empresarials de màrqueting social, publicitat i al·legacions saludables.\n25:Col·laborar en la protecció del consumidor en el marc de la seguretat alimentària.\nmòdul de Nutrició, la Dietètica i la Salut\n26:Aplicar les ciències dels aliments i de la nutrició a la pràctica dietètica.\n27:Conèixer els nutrients, les seues funcions i la seua utilització metabòlica.\n28:Conèixer les bases de l'equilibri nutricional i la seua regulació.\n29:Avaluar i calcular els requeriments nutricionals en situació de salut i malaltia en qualsevol etapa del cicle vital.\n30:Identificar les bases d'una alimentació saludable (suficient, equilibrada, variada i adaptada).\n31:Participar en el disseny d'estudis de dieta total.\n32:Conèixer, detectar precoçment i avaluar les desviacions per excés o defecte, quantitatives i qualitatives, del balanç nutricional.\n33:Planificar, dur a terme i interpretar l'avaluació de l'estat nutricional de subjectes o grups, tant sans (en totes les situacions fisiològiques) com malalts.\n34:Conèixer els aspectes fisiopatològics de les malalties relacionades amb la nutrició.\n35:Identificar els problemes dieteticonutricionals del pacient, així com els factors de risc i les pràctiques inadequades.\n36:Elaborar i interpretar una història dietètica en subjectes sans i en malalts.\n37:Interpretar una història clínica.\n38:Comprendre i utilitzar la terminologia emprada en ciències de la salut.\n39:Interpretar i integrar les dades clíniques, bioquímics i farmacològics en la valoració nutricional del malalt i en el seu tractament dieteticonutricional.\n40:Aplicar les bases de la nutrició clínica a la dietoteràpia.\n41:Planificar, implantar i avaluar dietes terapèutiques per a subjectes o grups.\n42:Conèixer l'organització hospitalària i les diferents fases del servei d'alimentació.\n43:Participar en l'equip multidisciplinari d'una unitat de nutrició hospitalària.\n44:Conèixer les diferents tècniques i productes de suport nutricional bàsic i avançat.\n45:Desenvolupar i implementar plans de transició dieteticonutricional.\n46:Planificar i dur a terme programes d'educació dieteticonutricional en subjectes sans i malalts.\n47:Comprendre la farmacologia clínica i la interacció entre fàrmacs i nutrients.\n48:Fer servir les eines bàsiques en TIC utilitzades en el camp de l'alimentació, nutrició i la dietètica.\n49:Conèixer els límits legals i ètics de la pràctica dietètica.\n50:Prescriure el tractament específic, corresponent a l'àmbit de competència del dietista nutricionista.\n51:Ser capaç de fonamentar els principis científics que sustenten la intervenció del dietista nutricionista, supeditant la seua actuació professional a l'evidència científica.\nmòdul de Salut Pública i Nutrició Comunitària\n52:Conèixer les organitzacions i els sistemes de salut nacionals i internacionals, així com les polítiques de salut.\n53:Participar en l'anàlisi, planificació, intervenció i avaluació d'estudis epidemiològics i programes d'intervenció en alimentació i nutrició en diferents àrees.\n54:Dissenyar i realitzar valoracions nutricionals per a identificar les necessitats de la població en termes d'alimentació i nutrició, així com identificar els determinants de salut nutricional.\n55:Dissenyar, intervenir i executar programes d'educació dieteticonutricional i de formació en nutrició i dietètica.\n56:Col·laborar en la planificació de polítiques alimentàries nutricionals per a l'educació alimentària i nutricional de la població.\n57:Adquirir la capacitat per a intervenir en projectes de promoció, prevenció i protecció amb un enfocament comunitari i de salut pública.\nmòdul de pràcticum\n58:Pràctiques preprofessionals, amb una avaluació final de competències, en hospitals, centres d'assistència primària i sociosanitaris, organitzacions comunitàries, indústries alimentàries i de restauració col·lectiva, que permeten incorporar els valors professionals i competències pròpies de l'àmbit clínic, administratiu o de salut pública relacionades amb la nutrició humana i dietètica.\nmòdul Treball de Final de Grau\n59:Matèria transversal el treball de la qual es realitzarà associat a diferents matèries.\nE38:Conèixer les principals bases de dades i fonts d''informació sobre les propietats toxicològiques de substàncies químiques.\nE40:Avaluar l''exposició a través de la dieta a una determinada substància química.\nE43:Adquirir les habilitats pertinents per a treballar en equip com a unitat en les unitats en què s'estructuren de manera unidisciplinària o multidisciplinària els professionals i altre personal relacionat amb l'avaluació diagnòstica i tractaments en dietètica i nutrició.\nE44:Conèixer els aspectes bàsics del sistema sanitari espanyol relacionats amb la gestió dels serveis de salut, fonamentalment els que estan relacionats amb factors nutricionals.\nE45:Saber quins canals de comunicació interna o externa s'han d'implantar en tota organització perquè el servei de nutrició aconseguisca l'objectiu que tots els professionals coneguen els seus projectes.\nE48:Identificar i discriminar a nivell clínic diagnòstic els diferents trastorns del comportament alimentari.\nE52:Adquirir la formació bàsica per a l'activitat investigadora, amb capacitat per aformular hipòtesis, recollir i interpretar la informació per a la resolució de problemes seguint el mètode científic, i comprendre la importància i les limitacions del pensament científic en matèria sanitària i nutricional. Comprendre i utilitzar la terminologia que es fa servir en ciències de la salut.\nE53:Conèixer, valorar críticament i saber utilitzar i aplicar les fonts d'informació relacionades amb la nutrició, l'alimentació, estils de vida i aspectes sanitaris.\nE54:Conèixer, valorar críticament i saber utilitzar i aplicar les fonts d'informació relacionades amb nutrició, alimentació, estils de vida i aspectes sanitaris.\nE56:Conèixer i intervenir en el disseny, realització i validació d'estudis epidemiològics nutricionals, com també participar en la planificació, anàlisi i avaluació de programes d'intervenció en alimentació en alimentació i nutrició en diferents àmbits.\nE57:Col·laborar en la implantació de sistemes de qualitat.\nE58:Conèixer els sistemes d'informació sanitària.\nE59:Desenvolupar les habilitats personals necessàries per a dur a terme intervencions d'educació nutricional de manera òptima.\nE60:Dissenyar, planificar i executar un programa d'educació dieteticonutricional tant en individus sans com en malalts, aplicant-hi els mètodes de recuperació de la informació, les habilitats de comunicació i les tecnologies de la informació i comunicació d'u\nE61:Aplicar els coneixements de les ciències dels aliments per a analitzar, en una situació real, les modificacions que experimenten els aliments i productes alimentaris com a conseqüència dels processos tecnològics, culinaris i dels sistemes de producció, elaboració, transformació i conservació, i que poden afectar la seua composició química, les seues propietats fisicoquímiques, el seu valor nutritiu, la seua biodisponibilitat i les seues característiques organolèptiques.\nE63:Desenvolupar les habilitats personals necessàries per a dur a terme intervencions d'educació nutricional de manera òptima.\nE64:Dissenyar, planificar i executar un programa d'educació dieteticonutricional tant en individus sans com en malalts, aplicant-hi els mètodes de recuperació de la informació, les habilitats de comunicació i les tecnologies de la informació i comunicació d'una manera crítica i efectiva.\nE65:Aplicar els coneixements de les ciències dels aliments per a analitzar, en una situació real, les modificacions que experimenten els aliments i productes alimentaris com a conseqüència dels processos tecnològics, culinaris i dels sistemes de producció, elaboració, transformació i conservació, els quals poden afectar la seua composició química, les seues propietats fisicoquímiques, el seu valor nutritiu, la seua biodisponibilitat i les seues característiques organolèptiques.\nE66:Conèixer l'estructura i la funció de les diferents molècules i comprendre la seua funció en els processos biològics.\nE68:Conèixer les propietats més rellevants de l'aigua i la seua importància bioquímica com a dissolvent universal i com a reactiu.\nE69:Conèixer l'estructura i la funció de les diferents biomolècules i comprendre la seua funció en els processos biològics.\nE70:Reconèixer i valorar els processos bioquímics en la nutrició.\nE71:Adquirir habilitats pràctiques d'experimentació, incloent-hi la utilització correcta de reactius bioquímics, mostres biològiques i instrumentació, com també la valoració de riscos en el treball de laboratori i la gestió adequada de residus biològics.\nCompetències transversals específiques de titulació:\ncompetències en un idioma estranger\ncompetències informàtiques i informacionals\ncompetències en comunicació oral i escrita


CONILL&ROSA: ADIÓS RETALES 2014\nAquest any m'apunte a la iniciativa del blog "Mi rincon de mariposas" per aprofitar els retalls que tenim per casa amb la proposta "ADIÓS RETALES 2014" a la del 2013 no vaig arribar, i mira que és tot el mes, però les vacances..\nBé,doncs el que he fet ha estat cosir una butxaca a una borsa de platja. En realitat volia cosir-me una borsa de platja, però uf, ja tenia l'estiu d'amunt i no tenia res cosit, així que, a customitzar toca, i a aprofitar els retallets.\nLa borsa com podeu comprovar era bastant ortera, però molt gran I còmoda, sols he cosit la cremallera I la butxaca damunt, sense descosir res de la borsa original.\nA més he fet una estreleta per decorar, però no m'ha quedat massa xula, la veritat em va donar més problemes l'estreleta que la butxaca, que per cert ha estat de gran utilitat.\nAu, espere que acabeu de gaudir del que queda d'estiu.\nPublicado por conill i rosa en 18:07\ndawn - Mi rincón de mariposas 24 d’agost de 2014 a les 0:02\nquè pràctica t'ha quedat!


L'anàlisi d'un meteorit revela secrets sobre el naixement del sistema solar - Món Sostenible\nUn equip internacional de cosmoquímics i astrofísics, en el qual ha participat Jordi José, investigador del Departament de Física de la UPC i de l'Institut d'Estudis Espacials de Catalunya (IEEC), ha descobert un gra meteorític format durant les fases finals d'una estrella desapareguda fa molt de temps. Encapsulat en un meteorit recol·lectat a l'Antàrtida, el minúscul gra -de només unes micres de pes- ha descobert secrets sobre les fases terminals de la vida de les estrelles i sobre la forma en què aquestes sembren l'univers amb els blocs de construcció de noves estrelles, planetes i vida.\nAmb el sobrenom LAP-149, el petit gra de pols estava confinat en un meteorit rocós, no metàl·lic, trobat a l'Antàrtida i representa l'únic gra meteorític compost alhora per grafit i silicat descobert fins avui. El seu origen pot rastrejar-se fins a un tipus específic d'explosió estel·lar anomenada nova. Sorprenentment, tal i com afirma Jordi José, que a més d'investigador del Departament de Física de la Universitat Politècnica de Catalunya · BarcelonaTech (UPC) i de l'Institut d'Estudis Espacials de Catalunya (IEEC) és catedràtic a l'Escola d'Enginyeria de Barcelona Est (EEBE), "el gra es va incorporar i barrejar amb el material nebular que, poc després, donaria lloc al Sistema Solar, fa uns 4.500 milions d'anys, per a posteriorment incrustar-se en un meteorit primitiu". El descobriment desafia algunes de les idees actuals sobre la forma en què les estrelles moribundes sembren l'univers amb matèries primeres, de les quals es formaran planetes i, en última instància, les molècules precursores de la vida.\nTal com explica Pierre Haenecour, investigador de la Universitat d'Arizona, que ha liderat la recerca, i autor principal de l'article publicat aquesta setmana a la revista Nature Astronomy, "de la mateixa manera que la pols real de les estrelles, aquests grans de l'època presolar ens donen una idea dels blocs de construcció a partir dels quals es va formar el nostre sistema solar. També proporcionen una instantània directa de les condicions de l'estrella en el moment en què aquest gra es va formar".\nLes noves són sistemes estel·lars binaris compostos per una estrella compacta, anomenada nana blanca, i una companya poc massiva, de seqüència principal o gegant vermella. La nana blanca succiona material de l'estrella companya. Una vegada acumula suficient material estel·lar, la nana blanca torna a cremar en esclats periòdics prou violents com per forjar nous elements químics i llançar-los a l'espai. En aquestes i altres explosions estel·lars es creen els elements que constitueixen la base de la vida a la Terra. Assegura Jordi José que "les explosions estel·lars permeten entendre com l'univers, que durant els primers centenars de milions d'anys després del Big Bang era químicament molt pobre, amb l'única presència d'hidrogen, heli i una mica de liti, s'ha enriquit progressivament amb la majoria d'espècies químiques que es troben avui a la taula periòdica. Són la base del nostre planeta i els nostres cossos."\n"La nostra descoberta proporciona una visió d'un procés que mai podríem presenciar a la Terra", agrega Haenecour. "Ens diu com els grans meteorítics es formen en el material expulsat per una nova. Ara sabem que els grans rics en carboni i oxigen poden formar-se simultàniament en el mateix material ejectat per una nova, possiblement en regions de diferent composició química, cosa que ja havia estat predita per simulacions d'explosions de noves, però que mai abans s'havia observat en el laboratori".\nSegons afirma Jordi José, LAP-149 ha descobert molta informació sobre els processos de condensació en el material expulsat per les noves i la seva contribució a la composició química del sistema solar. "LAP-149 ha tingut una vida veritablement atzarosa: es va gestar en l'espai, a partir del material ejectat en una explosió estel·lar; va vagar pel mitjà interestel·lar sobrevivint a raigs còsmics i a radiació d'alta energia, fins quedar atrapat en el núvol de gas i pols que es convertiria en el nostre sistema solar", afegeix l'investigador de la UPC. Així, doncs, el gra meteorític va vagar per un temps desconegut en el sistema solar primitiu, abans de passar a formar part d'un asteroide que més tard va caure a la Terra i del qual va ser extret pels científics de la Universitat d'Arizona.\nRecreació, realitzada per la Universitat d'Arizona, d'una explosió estel·lar. En el material expulsat es formen grans de pols (imatge del requadre) amb composicions isotòpiques que no es troben en el nostre sistema solar. L'investigador de la UPC Jordi José\nArticle Nature Astronomy\nLa caiguda d'un meteorit, visible des de Catalunnya


Avortament i economia: els radicals que ens governen - Forum Libertas\nEls radicals són aquells que estan tan convençuts de les seves raons que neguen tota raó als altres. I no només aix&ograve…\n2 junio, 2010 Josep Miró i Ardèvol\nEls radicals són aquells que estan tan convençuts de les seves raons que neguen tota raó als altres. I no només això, rebutgen tota participació en un intent de raonar junts si és que pot arribar a ser més o menys desfavorable a les seves tesis. La conseqüència política d’aquesta actitud en una societat democràtica és una deriva totalitària light, que es basa en l’ús de la comunicació com arma de guerra, la pretensió de controlar l’ensenyament, i l’ús repressiu del codi penal, fiscals i policies substituint així el servei a la justícia.\nLa falta de raons la reemplacen per l’emotivisme i tot junt dóna lloc a una perversió de la democràcia, la demagògia, un mal ja denunciat per Aristòtil.\nAquest fet unit als inacabables debats morals del nostre temps, fruit de la incongruència de l’ètica hegemònica, fa que la moral es converteixi en un assumpte de poder. S’imposa aquella que pot arribar a controlar el Govern. Mal assumpte perquè això és tot el contrari del que l’ésser humà i les seves societats necessiten.\nMacIntyre ja en 1984 i en “Tras la virtud” va assenyalar alguns d’aquests debats inacabables, un sobre la guerra i la seva justificació, altre sobre la justícia i l’equitat, i un tercer sobre l’avortament. Espanya amb la seva nova llei sobre aquest últim tema és una bona mostra dels mals que implica la confusió moral i la imposició dels radicals.\nSobre l’avortament hi ha, com a mínim, cinc tipus de raonaments distints:\nEl primer d’ells afirma que assassinar és dolent, i encara resulta pitjor quan es tracta de la vida d’un innocent. Un embrió és un ésser humà que només es diferencia del nounat per estar en una etapa més primerenca del seu desenvolupament, que culminarà amb la maduresa i la seva mort natural. Si l’infanticidi és un assassinat, llavors l’avortament també ho és i per això no solament és moralment dolent sinó que ha de ser legalment prohibit.\nAltra posició diu que ni a mi ni a ningú li agradaria que la seva mare hagués avortat, tret que jo com embrió ja estigués mort o molt greument danyat. Però, si jo no puc desitjar això en el meu propi cas tampoc puc negar a altra persona el dret a la vida que reclamo per a mi mateix. Al fer-ho així trencaríem amb la regla d’or que àdhuc compartim en l’ordre moral, que és la de no desitjar res per a un altre, un mal, per exemple, que no desitgem per a nosaltres mateixos. Aquest raonament no duu necessàriament a la prohibició total de l’avortament però sí la seva molt seriosa limitació.\nEl tercer raonament diu que la vida és el bé constitutiu per excel·lència perquè de la seva existència depenen tots els altres. Ningú pot argumentar, la dona tampoc, que en raó d’un bé inferior la vida del fetus pugui ser cercenada, perquè llavors li estarem negant el principi fonamental. Solament en els casos que estigui en contradicció amb altres béns equivalents, per exemple un risc molt greu i cert de mort o incapacitació permanent per a la mare, pot justificar l’avortament.\nUna quarta posició afirma que l’avortament ha de ser vist com un fenomen social fruit del nostre temps i contemplat en raó dels seus efectes sobre la societat, com altre tipus de fenòmens. Per exemple, el de la circulació de vehicles automòbils. Aquests posseeixen avantatges i les seves conseqüències negatives, la contaminació i les víctimes no justifiquen la seva total prohibició, ni de bon tros, però sí una regulació que es torna molt estricta per a intentar reduir el nombre de morts. L’avortament ocasiona a la societat tres greus danys, a partir d’una determinada dimensió, d’un determinat nombre. El primer és que a mitjan i llarg termini empobreix al país perquè fa disminuir la renda generada. Com a conseqüència d’aquest fet també disminueixen els ingressos fiscals de l’Estat i la seva capacitat per a prestar serveis i promoure béns. Finalment, danya d’una manera greu, quan a més a més la natalitat és baixa, l’equilibri de la seguretat social, posant en perill les pensions públiques. L’avortament, en definitiva, atempta contra el progrés econòmic i l’estat del benestar. Per tant, les polítiques públiques han de dirigir-se a desincentivar-lo i evitar-lo i això significa restringir les facilitats existents, juntament amb altres mesures preventives i dissuasòries.\nFinalment, altre argument diu que l’ésser humà té drets sobre la seva pròpia persona que inclou al propi cos, és amo del mateix i amb ell pot fer el que consideri necessari. D’aquest dret se segueix que en l’estadi d’embrió, quan depèn totalment de la mare, ella té dret a prendre la seva pròpia decisió sobre si avortar o no, sense coaccions. Per tant, l’avortament és moralment admissible i ha de ser permès per llei.\nD’aquesta succinta exposició podem constatar que solament existeix una via entre cinc que tendeixi a justificar el dret a avortar en la fase d’embrió. Encara que cal subratllar que tal dret al propi cos és discutible i limitat. En tot cas hi ha altres quatre tipus de raons distintes que s’oposen en una mesura variable a l’avortament.\nUna posició no radical per part dels favorables a l’avortament, però guiats per una mentalitat democràtica, hagués estat trobar un punt d’ajustament entre aquelles cinc posicions que segurament ens durien al tipus de solucions limitatives que dimanen de la tercera i la quarta, que no comporten la prohibició absoluta però si una restricció més o menys àmplia.\nEn lloc d’això, el Govern no només n’aplica un, el cinquè, d’aquests raonaments, sinó que l’ha dut més enllà introduint l’avortament eugenèsic sense límits, mantenint l’absència de control sobre les clíniques i per tant deixant obert el frau en qualsevol moment de l’embaràs. Finalment, trivialitza l’avortament fins a l’extrem de permetre que menors d’edat el practiquin sense coneixement dels seus pares.\nA diferència dels problemes econòmics que acaben tenint una factura visible a curt i a mitjà termini, els fenòmens socials com l’avortament o la promoció del divorci, la conversió del matrimoni en alguna cosa sense valor, tenen conseqüències visibles i greus a llarg termini, que permeten emmascarar els seus efectes sobretot si tot raonament i debat racional és exclòs. El problema és que quan aquells es produeixen la seva reparació és molt més difícil que l’econòmica.\nL’entossudida negativa de Zapatero d’acceptar la realitat d’altres raons en la valoració i tractament de la crisi econòmica ens ha dut a una situació inimaginable. Doncs bé, aquesta mateixa persona, aquesta mateixa mentalitat,és la que ha impulsat una sèrie de lleis ovacionades però que demostren el seu fracàs. La mateixa mentalitat amb la qual ha imposat l’avortament és la que ens ha conduït a la catàstrofe econòmica.\nCal redistribuir millor les càrregues de la crisi


Set persones més passen a disposició judicial després d’una nova remesa d’identificacions arran del 29M\n– 26 abril 2012Categories: Calendari, En moviment, Notícies 26 abril 201219:00to20:00Ahir al matí van anar a buscar als seus domicilis a set persones que haurien participat en la Vaga General. Segons la informació de la que disposem, dues d’aquestes persones serien de la CGT, una de les qual delegada i alhora membre dels Joves Llibertaris. També hi hauria una altra persona de la CNT i una més de l’Assemblea URV. Aquestes quatre primeres haurien estat identificades juntes durant els primers piquets. Pel que fa a les altres tres, no es coneix la seva identitat.\nAlguns d’ells han estat citat a declarar aquesta tarda a les sis als mateixos jutjats on van passar a disposició judicial els 13 ja imputats. Els càrrecs atribuïts aquest cop fan referència a desordres públics i contra la seguretat del trànsit.\nConcentració en suport\nPer tal d’estar informades i donar suport a les persones afectades, s’ha convocat una concentració a les 19h a l’estàtua dels Despullats, a la Rambla Nova de Tarragona. Es demana màxima difusió i solidaritat. En total, doncs, si es compleixen les previsions, serien ja 20 les persones imputades a Tarragona, 1 per part de la Guàrdia Urbana i 19 per part dels Mossos d’Esquadra, dividits entre el mateix dia de la Vaga (1+6), l’endemà (4), el passat 19 d’abril (2) i avui (7).\nPosted abril 26, 2012 at 2:16 PM\tÀnims companyes!!! Ens detindran, però no ens aturaran, Avui a la concentració, i demà totes i tots a l’1 de maig. Els delinqüents són ells, que quedi clar!\nSiete personas pasan a disposición judicial tras una nueva remesa de identificaciones por el 29-M [CAT]\tComments Closed


Menys filosofar i més treballar - El Gerió Digital\nMenys filosofar i més treballar\nDissabte, 4 de desembre de 2021 07:15h\nTítol: Piense y hágase rico\nAutor: Napoleon Hill i Carlos Galán\nMarc Estarriola.- Un dels llibres més venuts de la història, 'Piense y hágase rico' de Napoleon Hill editat el 1937 ja té una edició revisada i actualitzada al segle XVI per part de Carlos Galán, un jove de trenta anys que ha fet fortuna en el món dels negocis.\nQue ningú es deixi entabanar, aquesta publicació no és més que un compendi de tòpics, reflexions simples i filosofia argentina de tota la vida. No és més que un recull de casos històrics on s'assenyala persones que s'han fet riques als Estats Units al llarg dels anys. Tots ells corresponen a persones que tenien en comú la seva perseverança, ambició, desig i, el més important; eren uns matats.\nBàsicament a 'Piense y hágase rico' t'ensenyen a com obsessionar-te amb els diners. Crear frases amb els teus objectius per a llegir en veu alta abans d'anar a dormir per després repetir-les al llevar-te (no aconsello fer això si vius en parella a expenses que es pensi que estàs boig), idear taules setmanals, mensuals i anuals amb les teves despeses i límits inversors, pensar maneres de no acceptar mai un 'no' com a resposta, entre d'altres.\nAquesta edició conté resums de les idees anacròniques de Hill elaborades per Galán, qui les intenta actualitzar parlant de casos més recents (Google, Tesla, Amazon,..), acompanyat de vídeos i àudios del propi autor on (compte), s'atreveix a portar la contrària a les estratègies publicades als anys 30. Posa en dubte constantment les teories de Hill, ficant collita pròpia, el que et pot dur a la confusió més absoluta. Tanmateix el llibre es pot resumir en que, per a ser ric, has de treballar molt, obsessionar-te, no rendir-te i -el que no diu mai-, tenir moltíssima sort.\nPuntuació 2 sobre 5